ANTIDOPINGOVÁ AGENTÚRA 
SLOVENSKEJ REPUBLIKY 

SPRÁVA ZO ZAHRANIČNEJ PRACOVNEJ CESTY 

1. ÚČASTNÍCI ZPC
 
Meno: 			Miroslav
Priezvisko: 		Chlipala		         		Titul: 	JUDr. Ing. PhD.
Funkcia: 		predseda právnej komisie

Meno: 			Štefan
Priezvisko: 		Pilár		         		Titul: 	JUDr. 
Funkcia: 		člen právnej komisie

Znalosť jazykov: 	anglicky 
Názov organizácie: 	Antidopingová agentúra SR 
Adresa: 		Hanulova 5/C, 841 01 Bratislava 

2. ZAHRANIČNÁ PRACOVNÁ CESTA 
 
Štát: 		Poľsko
Mesto: 	Varšava
Termín: 	25.02.– 28.02.2020
Prijímajúca organizácia : 
 		World Anti-Doping Agency
 		Polska Agencja Antydopingowa
Miesto konania: Novotel Warsaw Center Hotel, Orchidea Conference Room, Warsaw
Spôsob financovania: ZPC bola financovaná z rozpočtu ADA SR 

3. PRACOVNÝ PROGRAM

Predmetom pracovného seminára Result Management Group bol nasledujúci program:
-	How to conduct results management effectively
-	Rules and consequences
-	When cases do not go to plan
-	The 2021 WADCode and IS for Result Management
-	Substantial assistance
-	Case studies
-	Communication and sharing a decision

Účastníci:
- členovia panelov, ktorí prejednávajú porušenia antidopingových pravidiel v prvej alebo odvolacej inštancii
- právnici / zástupcovia národných antidopingových agentúr
- zástupcovia WADA a CAS

4. PREDMET A PRIEBEH

Pracovný seminár Result Management Workshop bol organizovaný Poľskou antidopingovou agentúrou v spolupráci s WADA. Z WADA sa seminára zúčastnili pracovníci zodpovední za Result Management. V rámci bloku seminára vystúpil aj arbiter športového arbitrážneho súdu CAS.

Pracovného seminára sa zúčastnili účastnici z viacerých krajín strednej a východnej Európy. Hostiteľom seminára a úvodné slovo  predniesol riaditeľ POLADA. Organizačne seminár zabezpečovali pracovníci POLADA.

Praocovný seminár bol po obsahovej stránke vedený pracovníkmi WADA. Dôraz bol kladený na vyvážený pomer poskytnutých informácií, diskusie, riešenia prípadov, spoločného vyhodnocovania riešených prípadov.

Arbiter CAS prezentoval aktuálne prípady porušenia antidopingových pravidiel s dôrazom na zovšeobecnenie prístupov pri riešení niektorých porušení. Všeobecné závery boli odvodzované z existujúcich prípadov a ich početnosti.

Poskytnuté informácie boli okamžite a prakticky aplikované na prípadové štúdie, ktoré sme ako účastníci riešili v rôznych formách spolupráce: jednotlivé vystúpenia, vzájomné oponovanie k vystúpeniam, práca v menších skupinách; postupné riešenie prípadu „step by step“ ako spoločný postup celej skupiny účastníkov.

5. PRÍNOS
 
Pracovná cesta bola naplánovaná s cieľom overiť, či postupy a sankcie ukladané pri porušení antidopingových pravidiel v SR sú porovnateľné s prístupmi WADA a ďalšími krajinami.

Za absolútne pozitívny prínos považujeme zistenie, že spôsob aplikácie, postup aplikácie a rozsah a obsah zvažovania pri ukladaní sankcií za porušenie antidopingových pravidiel bol medzi všetkými účastníkmi podobný až rovnaký. Uvedený typ podujatia podporil spoločnú vedomostnú a praktickú úroveň pri riešení porušení antidopingových pravidiel.

Nemenej dôležitý prínos seminára je získanie a potvrdenie vedomostnej bázy v oblasti aktuálnych prípadov porušenia antidopingových pravidiel. Aplikácia všeobecných záverov na podobné prípady a možné očakávania vývoja do budúcnosti predstavujú tretí prínos seminára

6. ODPORÚČANÉ ZÁVERY 

Je nevyhnutné pokračovať v pravidelnom štúdiu dostupných prípadov porušenia antidopingových pravidiel vo svete. Je potrebné udržiavať kontakty a odbornú diskusiu s inými právnikmi, ktorí sa venujú tejto problematike.

Upozorňujeme na fakt, že prístup Slovenskej republiky k prerokovávaniu porušení antidopingových pravidiel je v medzinárodnom meradle už dávno prekonaný. Úmyslom WADA, ktorý je široko akceptovaný, je vytvorenie jedinečnej národnej štruktúry pre rozhodovanie prípadov porušenia antidopingového pravidla. Aj vzhľadom na komplexnosť problematiky, ktorá je násobená relatívne nízkym počtom prípadov, je žiadúce odobrať kompetenciu národným športovým zväzom a vytvoriť celonárodný jediný orgán pre rozhodovanie takýchto porušení.

Ak Slovenská republika urýchlene nedorieši túti situáciu, hrozí že od roku 2021 (nový WADCode) nebude spĺňať prísne kritéria WADA so všetkými následkami (až vylúčenie slovenských športovcov z medzinárodných súťaží).

7. ZOZNAM OBDRŽANEJ DOKUMENTÁCIE 

Case Studies

8.SPÔSOB ZVEREJNENIA SPRÁVY 
 
Správa je zverejnená na webových stránkach www.antidoping.sk a www.minedu.sk.

Súhlasím so zverejnením správy na internete a publikovaním na webovej stránke Antidopingovej agentúry SR a na stránke Ministerstva školstva, vedy, výskumu a športu SR.

Bratislava, 02.03.2020

Vypracoval:	JUDr. Ing. Miroslav Chlipala, PhD.
 		JUDr. Štefan Pilár

Schválil: 	PaedDr. Žaneta CSÁDEROVÁ, PhD.